Patakaran sa Pamasahe Ang mga pamasahe sa transit ay napakahalaga bilang pinagmumulan ng kita para sa mga ahensiya ng transit sa buong mundo. Sa Metro, iniaatas sa kodigo ng county na dapat manggaling sa mga pamasahe ang bahagi ng aming pondo. Sa tulong ng mga pamasahe, naibibigay ng Metro ang kasalukuyan nitong serbisyo ng transportasyon at napauunlad ang ating sistema ng transit para sa hinaharap. Naninindigan ang Metro na siguruhing ang gastos sa mga pamasahe ay hindi sagabal sa pagsakay ng mga tao sa transit. Fares Forward Initiative (Inisyatiba sa Pagsulong ng Pamasahe) Inilulunsad ng Metro ang Fares Forward Initiative na may maraming bahagi sa 2023-2026, para gawing mas patas, madaling gamitin, at madaling paganahin ang aming programa sa pamasahe. Kasama sa apat na larangan ng proyekto ng inisyatibang ito ang: 1. Simplify Reduced Fare Programs (Pasimplehin ang mga Programa sa Pinababang Pamasahe) Ang Metro ay nag-aalok ng iba't ibang programa sa pinababang pamasahe, pero hindi palaging madali para sa mga customer na gamitin ang mga ito o para sa mga kawani na paganahin ang mga ito. Nagsisikap ang Metro na baguhin iyon. Simula 2023, titipunin ng Metro ang mga sumasakay, ahensiya ng serbisyong pantao, kasosyo sa transit, at iba pa para mapabuti ang mga programa sa pinababang pamasahe tulad ng programa ng ORCA LIFT para sa mga sumasakay na may mababang kita, Regional Reduced Fare Permit (Panrehiyong Permisyo sa Pinababang Pamasahe) para sa mga sumasakay na nakatatanda at may kapansanan, nakasubsidyong taunang pass para sa mga kalahok sa ilang programa ng pamahalaan, at Human Service Bus Ticket Program (Programa sa Tiket ng Bus para sa Serbisyong Pantao) na tumutulong sa mga tagapagbigay ng serbisyo at grupo ng komunidad na makakuha ng mga tiket sa bus para sa kanilang mga kliyente. Iba pa tungkol sa mga opsiyon sa pinababang pamasahe 2. I-update ang mga Opsiyon sa Pagbabayad ng Pamasahe Ang Metro at iba pang ahensiya ng pampublikong transit sa rehiyon ay nagpapakilala ng mga bagong kasangkapan para padaliin ang pagbili, pag-load, at paggamit ng mga ORCA card at iba pang paraan ng pagbabayad na hindi gumagamit ng pera. Dahil sa mga pagpapabuting ito, makatitipid ng pera ang mga sumasakay at mapadadali ang paglipat sa pagitan ng iba-ibang ahensiya at uri ng transit.
Sa pangmatagalang panahon, balak ng Metro na tanggalin na ang pagbabayad ng pera para sa pamasahe sa mga bus. Simula 2023, makikipagtulungan ang Metro sa komunidad upang gumawa ng plano at timeline para makalipat sa sistemang hindi gumagamit ng pera. Magsisikap kaming alamin kung anong mga teknolohiya, pakikipag-ugnayan sa komunidad, pakikipagsosyo, at iba pang kasangkapan ang kailangang isalugar bago alisin ang pera bilang opsiyon - sa ganitong paraan, magkakaroon ng sapat na panahon ang mga nagbabayad ng pera para kumonekta sa ibang mga pamamaraan. 3. I-update ang mga Patakaran sa Pananalapi Iniaatas sa kodigo ng county na dapat kolektahin ng Metro ang bahagi ng aming pondo mula sa mga pamasahe sa transit. Para sa proseso ng badyet ng county sa 2025, magpapanukala ang Metro ng mga pagbabago sa mga kinakailangang ito ayon sa kodigo, upang maipakita ang mga kasalukuyang kagawian sa pagsakay ng bus at palagay para sa pag-unlad sa hinaharap, bukod pa sa ibang datos. 4. Palawakin ang Access sa Tamang Pamasahe gamit ang ORCA Palaging nagsisikap ang Metro na gawing mas madali at abot-kaya para sa mga sumasakay ang pagpili ng transit. Sa susunod na ilang taon, patuloy na ikokonekta ng Metro ang mga sumasakay sa tamang pamasahe gamit ang ORCA, nang nakatuon sa pamimigay ng mga card, pakikipagsosyo sa mga organisasyon sa komunidad, at pagpaparami sa mga tinging tindahan kung saan ka puwedeng bumili at mag-load ng mga ORCA card. Maghanap ng tagatingi ng ORCA na malapit sa iyo Mga Pagkakataon sa Feedback Mangangalap ang Metro ng input sa komunidad para maunawaan nang mas mabuti ang mga pangangailangan at priyoridad ng mga komunidad na pinakaapektado ng mga posibleng pagbabago sa ating sistema ng pamasahe. Gabinete para sa Pamasahe Bubuo ang Metro ng isang Gabinete para sa Pamasahe, na kabibilangan ng mga miyembro ng komunidad na pinakaapektado ng mga bagong patakaran sa pamasahe/mga taong maaaring nakaliligtaan sa ganitong mahahalagang usapan sa nakaraan. Ang mga miyembro ng Gabinete ay
magbibigay sa Metro ng kanilang mga opinyon tungkol sa mga proyekto sa pamasahe at mga paraan kung paano pinakamabuting makipag-ugnayan sa publiko. Regular na magpupulong ang Gabinete sa buong 2024, at babayaran ang mga miyembro para sa kanilang paglahok at feedback. Makibahagi sa Gabinete para sa Pamasahe ng Metro! Ang huling takdang petsa upang mag-apply sa Gabinete para sa Pamasahe ay sa Disyembre 31, 2023. Mag-apply dito Mga Grupong Tagapayo ng Metro Panrehiyong Koordinasyon Ang tagumpay ng inisyatibang Fares Forward ng Metro ay nakasalalay sa pakikilahok ng aming mga kasosyo mula sa panrehiyong ahensiya ng transit. Para sa trabahong ito sa mga pinababang pamasahe, magtatatag ang Metro ng isang espesyal na grupo para sa proyekto na may mga kinatawan mula sa aming mga kasosyong ahensiya. Ang Metro ay magbibigay rin ng mga update at mangangalap ng input mula sa mga kasosyong ahensiya ng transit sa tulong ng mga umiiral nang subcommittee at iba pang panrehiyong pagpupulong. Pakikipagsosyo sa Organisasyon sa Komunidad Magre-recruit ang Metro ng mga organisasyon sa komunidad para maglingkod bilang mga kasosyo sa pakikipag-ugnayan na hihingi ng feedback sa mga priyoridad na komunidad sa ngalan ng Metro. Babayaran ng Metro ang mga organisasyong ito para sa husay at oras na igugugol nila sa pagbuo at paggawa ng mga aktibidad sa pakikipag-ugnayan na akma sa kanilang mga kultura at kliyente. Pakikipag-ugnayan sa Kasosyo Iimbitahan din ng Metro ang mga miyembro ng organisasyon sa komunidad upang magsuri at magbigay ng mga komento tungkol sa mga priyoridad at direksiyon ng proyekto mula sa Gabinete para sa Pamasahe.
Magpahayag ng Saloobin Makipag-ugnayan sa amin Makipag-ugnayan sa amin sa wikang gusto mo, mag-email sa: haveasay@kingcounty.gov Mga Pangkalahatang Komento Kung mayroon kang anumang pangkalahatang komento tungkol sa mga serbisyo ng Metro, pakigamit ang aming mga form ng feedback o tawagan kami sa 206-553-3000. Available ang mga serbisyo ng interpreter. Mga Kaugnay na Paksa Mga pamasahe at pagbabayad Alamin pa ang tungkol sa iba-ibang paraan upang bayaran ang iyong biyahe at ang aming mga kasalukuyang pamasahe. Mga pamasaheng may diskuwento Alamin ang tungkol sa mga paraan upang makatipid ng pamasahe sa transit gamit ang One Regional Card for All Low Income Fare Trial (ORCA LIFT, Isang Panrehiyong Card para sa Lahat na Pagsubok sa Pamasahe para sa May Mababang Kita), Regional Reduced Fare Permit (RRFP, Panrehiyong Permiso sa Pinababang Pamasahe), at ang nakasubsidyong taunang pass. Mga ORCA card Sa ORCA card, awtomatikong susubaybayan ang mga may bayad na pamasahe at paglipat, para hindi mo na iyon kailangang gawin.